**Eger Megyei Jogú Város Önkormányzata Közgyűlésének**

**rendelettervezete**

**a közösségi együttélés alapvető szabályairól, valamint azok elmulasztásának jogkövetkezményeiről szóló 38/2016.(XI.25.) önkormányzati rendelet módosításáról**

Eger Megyei Jogú Város Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 143.§ (4) bekezdés d) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésében meghatározott feladatkörében eljárva a következőket rendeli el:

**Módosuló rendelkezések**

**1.§**

A közösségi együttélés alapvető szabályairól, valamint azok elmulasztásának jogkövetkezményeiről szóló 38/2016.(XI.25.) önkormányzati rendelet (továbbiakban: Rendelet)1. § -a a következő (6) bekezdés rendelkezésével egészül ki.

***„E rendelet alkalmazásában zöldfelület: Minden olyan terület, amelyet döntő mértékben növényzet borít, függetlenül attól, hogy a település mely funkcionális  (lakó-, gazdasági-, közlekedési-, vízügyi-, stb.) területi egységén belül helyezkedik el. A beépítés, vagy annak telekhatára és az útburkolat közé eső valamennyi burkolattal el nem látott, vagy közlekedési funkcióra ki nem jelölt területet zöldfelületnek kell tekinteni függetlenül attól, hogy a terület növényzettel, és milyen növényzettel fedett-e vagy sem.”***

**2.§**

A Rendelet 7.§ (1) bekezdése a következő l) ponttal egészül ki.

**„*a zöldfelületet bármilyen technológiával engedély nélkül megváltoztatja (leburkolja, átalakítja stb.) ezáltal a zöldfelületet csökkenti vagy megszünteti.”***

**3.§**

A Rendelet 17.§-a a következő (6) bekezdés rendelkezésével egészül ki.

***„A Rendelet 7.§-ában meghatározott zöldfelületek módosításával, ill. megszüntetésével kapcsolatos közösségi együttélés alapvető szabályaival ellentétes magatartás felróható módon elkövetőjével szemben ha az eredeti állapotot 60 napon belül nem állítja helyre a bírság ismételhető.”***

**Záró rendelkezések**

**4. §**

Ez a rendelet kihirdetését követő napon lép hatályba, és hatályba lépését követő napon hatályát veszti.

**Mirkóczki Ádám Dr. Andráskó Dénes**

polgármester jegyző