

**Eger Megyei Jogú Város Önkormányzata Közgyűlésének rendelettervezete a közösségi együttélés alapvető szabályairól, valamint azok elmulasztásának jogkövetkezményeiről szóló 38/2016.(XI.25.) önkormányzati rendelet módosításáról**

**Tisztelt Közgyűlés!**

*A közösségi együttélés alapvető szabályairól, valamint azok elmulasztásának jogkövetkezményeiről szóló 38/2016.(XI.25.) önkormányzati* rendeletet (Rendelet) legutóbb a 25/2019. (XI.22.) önkormányzati rendelet módosította.

A Rendelet jelenlegi módosítását a városi zöldfelületek fenntartásának és megóvásának fokozottabb védelme indokolja. Erre tekintettel szükséges a zöldfelület fogalmának meghatározása, valamint a zöldfelületek használatával kapcsolatos a közösségi együttélés alapvető szabályaival ellentétes magatartások körének kiegészítése, a zöldfelületek engedély nélküli megváltoztatásának esetére, amelyek a zöldfelületek csökkenését és megszűnését idézik elő.

E magatartások elkövetőjével szemben, amennyiben az eredeti állapot helyreállítása 60 napon belül nem történik meg, indokolt a bírság ismételt kiszabása.

A fentiekben részletezettek alapján indokoltnak tartom a rendelet módosítását, így kérem a Tisztelt Közgyűlést, hogy azt elfogadni szíveskedjen.

Eger, 2020. 07. 15.

**Minczér Gábor**

**alpolgármester**